b'\n_START_ARTICLE_\nIsraels h\xc3\xb8yesterett\n_START_PARAGRAPH_\nIsraels h\xc3\xb8yesterett (hebraisk: \xd7\x91\xd7\x99\xd7\xaa \xd7\x94\xd7\x9e\xd7\xa9\xd7\xa4\xd7\x98 \xd7\x94\xd7\xa2\xd7\x9c\xd7\x99\xd7\x95\xd7\x9f, Beit HaMishpat HaElyon, arabisk: \xd8\xa7\xd9\x84\xd9\x85\xd8\xad\xd9\x83\xd9\x85\xd8\xa9 \xd8\xa7\xd9\x84\xd8\xb9\xd9\x84\xd9\x8a\xd8\xa7, Al-Mahkamah al-\xe2\x80\x98Uly\xc4\x81) er h\xc3\xb8yeste rettsinstans (h\xc3\xb8yesterett) i Israel. Domstolen best\xc3\xa5r av 15 h\xc3\xb8yesterettsdommere. Israels h\xc3\xb8yesterett befinner seg i Jerusalem._NEWLINE_Domstolens myndighet strekker seg over hele Israels territorium, inkludert Vestbredden, Gazastripen og \xc3\x98st-Jerusalem. Avgj\xc3\xb8relser av h\xc3\xb8yesterett er bindende for alle andre domstoler med unntak av for h\xc3\xb8yesterett selv. Dette er prinsippet om bindende prejudikater i Israel. H\xc3\xb8yestrett fungerer ogs\xc3\xa5 som ankedomstol._NEWLINE_Domstolen har avsagt en rekke dommer i forbindelse med Israel-Palestina-konflikten, rettighetene til israelske arabere og diskriminering mellom j\xc3\xb8diske grupper i Israel. H\xc3\xb8yesterett kan ogs\xc3\xa5 intervenere i operasjoner av Israels forsvar.'